CELEX: 32014D0143
Language: el
Date: 2014-03-11 00:00:00
Title: 2014/143/ΕΕ: Απόφαση του Συμβουλίου, της 11ης Μαρτίου 2014 , για τη θέση που πρέπει να υιοθετηθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής γεωργίας που συστάθηκε με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, όσον αφορά την τροποποίηση της απόφασης αριθ. 2/2003 της εν λόγω επιτροπής

17.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 78/1
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 11ης Μαρτίου 2014
   για τη θέση που πρέπει να υιοθετηθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής γεωργίας που συστάθηκε με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, όσον αφορά την τροποποίηση της απόφασης αριθ. 2/2003 της εν λόγω επιτροπής
   (2014/143/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (1) (εφεξής «η συμφωνία») τέθηκε σε ισχύ την 1η Ιουνίου 2002.
            
         
               (2)
            
            
               Σύμφωνα με το άρθρο 6 της συμφωνίας συγκροτείται μεικτή επιτροπή γεωργίας (εφεξής «η επιτροπή»), επιφορτισμένη με τη διαχείριση της συμφωνίας και τη μέριμνα της ορθής λειτουργίας της.
            
         
               (3)
            
            
               Σύμφωνα με το άρθρο 6 παράγραφος 4 της συμφωνίας, η επιτροπή θέσπισε, με την απόφαση αριθ. 1/2003,τον εσωτερικό κανονισμό της (2).
            
         
               (4)
            
            
               Σύμφωνα με το άρθρο 6 παράγραφος 7 της συμφωνίας ιδρύθηκαν αρκετές ομάδες εργασίας για να διαχειρισθούν τα παραρτήματα της συμφωνίας, μεταξύ των οποίων η ομάδα εργασίας για την προστασία ονομασιών προέλευσης (ΠΟΠ) και για την προστασία γεωγραφικών ενδείξεων (ΠΓΕ), και εγκρίθηκαν οι εντολές τους με την απόφαση 2/2003/ της επιτροπής (3). Σύμφωνα με το παράρτημα της απόφασης αυτής, η ομάδα εργασίας «ΠΟΠ και ΠΓΕ» θα διερευνήσει την αμοιβαία προστασία των ΠΟΠ και των ΠΓΕ.
            
         
               (5)
            
            
               Το 2011, η Ένωση και η Ελβετία συνήψαν συμφωνία σχετικά με την προστασία των ονομασιών προέλευσης και των γεωγραφικών ενδείξεων (4) με την οποία τροποποιήθηκε η συμφωνία, στην οποία προστέθηκε ένα νέο παράρτημα 12 σχετικά με την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων.
            
         
               (6)
            
            
               Η ομάδα εργασίας «ΠΟΠ και ΠΓΕ» συνεδρίασε για να εξετάσει συγκεκριμένα την τροποποίηση της απόφασης αριθ. 2/2003, όσον αφορά την εντολή της, προκειμένου να ληφθεί υπόψη η τροποποίηση της συμφωνίας.
            
         
               (7)
            
            
               Πρέπει να καθορισθεί η θέση που θα ληφθεί εξ ονόματος της Ένωσης όσον αφορά την τροποποίηση της απόφασης αριθ. 2/2003.
            
         
               (8)
            
            
               Η θέση της Ένωσης στην επιτροπή θα πρέπει συνεπώς να βασισθεί στο επισυναπτόμενο σχέδιο απόφασης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα ληφθεί εξ ονόματος της Ένωσης στο πλαίσιο της μεικτής επιτροπής γεωργίας βασίζεται στο σχέδιο απόφασης της μεικτής επιτροπής γεωργίας το οποίο επισυνάπτεται στην παρούσα απόφαση.
   Οι εκπρόσωποι της Ένωσης στη μεικτή επιτροπή γεωργίας μπορούν να συμφωνήσουν τεχνικές αλλαγές στο σχέδιο απόφασης χωρίς περαιτέρω απόφαση του Συμβουλίου.
   Άρθρο 2
   Η απόφαση της επιτροπής δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 11 Μαρτίου 2014.
      
         
            Για το Συμβούλιο
         
         
            Ο Πρόεδρος
         
         Γ. ΣΤΟΥΡΝΑΡΑΣ
         
      
   
   
      (1)  ΕΕ L 114 της 30.4.2002, σ. 132.
   
      (2)  Απόφαση αριθ. 1/2003 της μεικτής επιτροπής γεωργίας που έχει συσταθεί με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, της 21ης Οκτωβρίου 2003, για την έγκριση του εσωτερικού κανονισμού της (ΕΕ L 303 της 21.11.2003, σ. 24).
   
      (3)  Απόφαση αριθ. 2/2003 της μεικτής επιτροπής γεωργίας, που έχει συσταθεί με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, της 21ης Οκτωβρίου 2003, για τη σύσταση των ομάδων εργασίας και την έγκριση των εντολών των ομάδων αυτών (ΕΕ L 303 της 21.11.2003, σ. 27).
   
      (4)  Συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων, η οποία τροποποιεί τη συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τις συναλλαγές γεωργικών προϊόντων (ΕΕ L 297 της 16.11.2011, σ. 3).
   
      ΣΧΕΔΙΟ
      ΑΠΟΦΑΣΗ αριθ. …../2014 ΤΗΣ ΜΕΙΚΤΗΣ ΕΠΙΤΡΟΠΗΣ ΓΕΩΡΓΙΑΣ
      της …
      σχετικά με την τροποποίηση της απόφασης της μεικτής επιτροπής γεωργίας αριθ. 2/2003 που έχει συσταθεί με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, της 21ης Οκτωβρίου 2003, για τη σύσταση των ομάδων εργασίας και την έγκριση των εντολών των ομάδων αυτών
      Η ΜΕΙΚΤΗ ΕΠΙΤΡΟΠΗ ΓΕΩΡΓΙΑΣ,
      Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, και ιδίως το άρθρο 6 παράγραφος 7,
      Εκτιμώντας τα ακόλουθα:
      
                  (1)
               
               
                  Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (εφεξής «η συμφωνία») άρχισε να ισχύει την 1η Ιουνίου 2002.
               
            
                  (2)
               
               
                  Το παράρτημα 12 της συμφωνίας αφορά την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων.
               
            
                  (3)
               
               
                  Βάσει του άρθρου 15 παράγραφος 6 του παραρτήματος 12 της συμφωνίας, η ομάδα εργασίας «ΠΟΠ/ΠΓΕ» επικουρεί τη μεικτή επιτροπή γεωργίας (εφεξής η «επιτροπή») κατόπιν αιτήματός της.
               
            
                  (4)
               
               
                  Με την απόφαση της μεικτής επιτροπής αριθ. 2/2003 συνεστήθηκαν οι ομάδες εργασίες και εγκρίθηκαν οι εντολές των ομάδων αυτών.
               
            
                  (5)
               
               
                  Μετά την έγκριση της συμφωνίας σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων της 1ης Δεκεμβρίου 2011, με την οποία προστέθηκε στη συμφωνία το παράρτημα 12, πρέπει να τροποποιηθεί η απόφαση της επιτροπής αριθ. 2/2003, κυρίως όσον αφορά τη βάση της συμφωνίας και την εντολή της ομάδας εργασίας «ΠΟΠ/ΠΓΕ»,
               
            ΑΠΟΦΑΣΙΖΕΙ:
      Άρθρο 1
      Το παράρτημα της απόφασης αριθ. 2/2003 της μεικτής επιτροπής, της 21ης Οκτωβρίου 2003, σχετικά με τη δημιουργία ομάδων εργασίας και την έγκριση των εντολών αυτών των ομάδων, σχετικά με την ομάδα εργασίας «ΠΟΠ και ΠΓΕ», τροποποιείται ως εξής:
      
                  (1)
               
               
                  Το μέρος «Ομάδα εργασίας «ΠΟΠ και ΠΓΕ» αντικαθίσταται από τα ακόλουθα:
                  «Ομάδα εργασίας «ΠΟΠ και ΠΓΕ»
                  
                  
                     Βάση στη συμφωνία (παράρτημα 12)
                  
                  Άρθρο 15 εδάφιο 6 του παραρτήματος 12 σχετικά με την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των τροφίμων
                  Εντολή της ομάδας εργασίας σύμφωνα με το άρθρο 15
                  
                              1.
                           
                           
                              Να εξετάζει κάθε θέμα σχετικά με το παράρτημα 12 και την εφαρμογή του.
                           
                        
                              2.
                           
                           
                              Να εξετάζει σε τακτά χρονικά διαστήματα την εξέλιξη των εσωτερικών νομοθετικών και κανονιστικών διατάξεων των μερών στους τομείς που καλύπτονται από το παράρτημα 12.
                           
                        
                              3.
                           
                           
                              Να διατυπώνει ιδίως προτάσεις προς υποβολή στη μεικτή επιτροπή για την προσαρμογή και την επικαιροποίηση των προσαρτημάτων του παραρτήματος 12.»
                           
                        
            Άρθρο 2
      Η παρούσα απόφαση αρχίζει να ισχύει στις … 2014.
      
         Έγινε στ …,
         
            
               Για τη μεικτή επιτροπή γεωργίας
            
            
               Ο επικεφαλής της αντιπροσωπείας της Ευρωπαϊκής Ένωσης
            
            
               Ο επικεφαλής της ελβετικής αντιπροσωπείας
            
            
               Ο γραμματέας της μεικτής επιτροπής